## ПРОГРАМА ЗА РАБОТАТА НА ОБЩИНСКИ СЪВЕТ - ДРЯНОВО

## ЗА 2023 година

**Приета** с Решение №724 от Протокол №70/29.12.2022г на ОбС-Дряново.

*Програмата е изготвена на основание чл.63 ал.1 от Правилника за организацията и дейността на Общински съвет, неговите комисии и взаимодействието му с Общинска администрация Дряново.*

*В Програмата не са включени предложения от текущ характер:*

*- за придобиване, управление и разпореждане с общинско имущество;*

*- за промени на устройствени планове;*

*- за кандидатстване по Оперативни програми и/или съфинансиране по проекти;*

*- други текущи въпроси.*

**I. МЕСЕЦ ЯНУАРИ**

1. Програма за управление и разпореждане с имоти, общинска собственост в община Дряново за 2023г (във връзка с чл.8 ал.9 от Закона за общинската собственост)
Вносител: Кметът на Община Дряново.
2. План за действие за общинските концесии в община Дряново за 2023г (във връзка с чл.8 ал.9 от Закона за общинската собственост)
Вносител: Кметът на Община Дряново.
3. Общински план за младежта за 2023г (във връзка с чл.15 ал.4 и чл.16 ал.1 от Закона за младежта)
Вносител: Кметът на Община Дряново.
4. Отчет за дейността на Местната комисия за борба срещу противообществените прояви на малолетните и непълнолетните – Община Дряново за 2022г (във връзка с чл.7 ал.2 от Закона за борба срещу противообществените прояви на малолетните и непълнолетните)
Вносител.: Кметът на Община Дряново.
5. Отчет за дейността на Общински съвет - Дряново и на неговите комисии за периода м. юли 2022г – м. декември 2022г (във връзка с чл.27 ал.6 от Закона за местното самоуправление и местната администрация)
Вносител: Председателят на ОбС-Дряново.
6. Отчет на Кмета на община Дряново за изпълнение решенията на ОбС за периода м. юли 2022г – м. декември 2022г (във връзка с чл.44 ал.1 т.7 от Закона за местното самоуправление и местната администрация)
Вносител: Кметът на Община Дряново.
7. Годишен отчет за 2022г за изпълнение на Програмата на Кмета на общината за управление за срока на мандата (във връзка с чл.44 ал.5 от Закона за местното самоуправление и местната администрация)
Вносител: Кметът на Община Дряново.

**II. МЕСЕЦ ФЕВРУАРИ**

1. Годишен план за паша в община Дряново за стопанската 2023/2024г и определяне на процентното съотношение на мерите, пасищата и ливадите за индивидуално ползване и за общо ползване (във връзка с чл.37о от Закона за собствеността и ползването на земеделските земи)
Вносител: Кметът на Община Дряново.
2. Отчет за 2022г по Програма за развитие на туризма в община Дряново (във връзка с чл.12 т.1 от Закона за туризма)
Вносител: Кметът на Община Дряново.
3. Програма за развитие на туризма на територията на община Дряново за 2023г (във връзка с чл.11 ал.1 и ал.12 т.1 от Закона за туризма и чл.7 ал.1 т.1 от Правилника за организацията и дейността на Консултативния съвет по туризъм към Община Дряново)
Вносител: Кметът на Община Дряново.
4. Годишна програма за 2023г с мерки за привеждане на урбанизираната територия и на съществуващи отделни сгради и съоръжения в нея в съответствие с изискванията за достъпна среда (във връзка с чл.169 ал.6 от Закона за устройство на територията)
Вносител: Трифон Панчев – кмет на Община Дряново.

**III. МЕСЕЦ МАРТ**

1. Обществено обсъждане на проекта за общинския бюджет за 2023г (във връзка с чл.84 ал.6 от Закона за публичните финанси и чл.39 ал.5 от Наредба за условията и реда за съставяне на бюджетната прогноза за местните дейности за следващите три години и за съставяне, приемане изпълнение и отчитане на бюджета на Община Дряново)
Отг.: Кметът на Община Дряново.
2. Утвърждаване проекта за бюджет за 2023г на Община Дряново (във връзка с чл.94 ал.2 от Закона за публичните финанси чл.40 ал.2 от Наредба за условията и реда за съставяне на бюджетната прогноза за местните дейности за следващите три години и за съставяне, приемане изпълнение и отчитане на бюджета на Община Дряново)
Вносител: Кметът на Община Дряново.
3. Наредба за условията и реда за използване на спортни обекти – общинска собственост (във връзка с чл.103 ал.2 т.2 от Закона за физическото възпитание и спорта)
Вносител: Кметът на Община Дряново/Председателят на ОбС
4. Общински план за интегриране на ромите в Община Дряново 2023г (Във вр. с Националната стратегия на Република България за равенство, приобщаване и участие на ромите (2021 – 2023)
Вносител: Кметът на Община Дряново.
5. Годишен доклад за наблюдение на изпълнението на плана за интегрирано развитие на общината за периода 2021-2027г през 2022 година (във връзка с чл.23 т.4 и чл.24 т.4 от Закона за регионалното развитие и чл.24 от Правилника за прилагане на закона за регионалното развитие ) Вносител: Кметът на Община Дряново.
6. Годишен отчет за 2022г за изпълнение на Програмата за опазване на околната среда на Община Дряново за периода 2021-2028г (във връзка с чл.79 ал.5 от Закона за опазване на околната среда)
Вносител: Кметът на Община Дряново.
7. Годишен отчет за 2022г за изпълнените от Община Дряново дейности, заложени в Регионална програма за управление на отпадъците на Регион Севлиево (във връзка с чл.52 ал.9 от Закона за управление на отпадъците)
Вносител: Кметът на Община Дряново.

**IV. МЕСЕЦ АПРИЛ**

1. Разглеждане на Докладите на председателите на читалищата за осъществените читалищни дейности в изпълнение на Годишна програма за развитие на читалищната дейност и за изразходваните от бюджета средства през 2022г (във връзка с чл.26а ал.4 и ал.5 от Закона за народните читалища).
2. Годишна програма за развитие на читалищната дейност в община Дряново за 2023 година (във връзка с чл.26а ал.2 от Закона за народните читалища)
Вносител: Кметът на Община Дряново.
3. Общинска програма за закрила на детето за 2023 година (във връзка с чл.3 от Правилника за прилагане на Закона за закрила на детето)
Докладва: Кметът на Община Дряново.
4. Годишен план на дейностите за подкрепа за личностно развитие за 2023г (във връзка с чл.197 ал.3 от Закона за предучилищното и училищното образование)
Вносител: Трифон Панчев – кмет на Община Дряново.
5. Годишен план за развитие на социалните услуги в община Дряново (във връзка с чл.38 от Закона за социалните услуги)
Вносител: Кметът на Община Дряново.

**V. МЕСЕЦ МАЙ**

1. Регионална програма за управление на отпадъците – регион Севлиево за периода 2022 - …… година за общините Севлиево, Дряново и Сухиндол (във връзка с чл.52 ал.6 от Закона за управление на отпадъците)
Докл.: Кметът на Община Дряново.
2. Информация за изпълнението през 2022г на Дългосрочната и Краткосрочна програма за насърчаване използването на енергия от възобновяеми енергийни източници и биогорива на Община Дряново (във връзка с чл.10 ал.3 т.2 от Закона за енергията от възобновяеми източници) Вносител: Кметът на Община Дряново.

**VI. МЕСЕЦ ЮНИ**

1. Общ устройствен план на община Дряново (във връзка с чл.127 ал.6 от Закона за устройство на територията)
Вносител: Кметът на Община Дряново.

**VII. МЕСЕЦ ЮЛИ**

1. Отчет за дейността на Общински съвет - Дряново и на неговите комисии за периода м. януари 2023г – м. юни 2023г (във връзка с чл.27 ал.6 от Закона за местното самоуправление и местната администрация)
Вносител: Председателят на ОбС-Дряново.
2. Отчет на Кмета на община Дряново за изпълнение решенията на ОбС за периода м. януари 2023г – м. юни 2023г (във връзка с чл.44 ал.1 т.7 от Закона за местното самоуправление и местната администрация)
Вносител: Кметът на Община Дряново.
3. Актуализация на списъка на средищните детски градини и училища в община Дряново за учебната 2023/2024 година (във връзка с чл.3 от Постановление №128/29.06.2017г. на Министерски съвет)
Вносител: Кметът на Община Дряново.

**VIII. МЕСЕЦ АВГУСТ**

1. Публично обсъждане на отчета за изпълнението и приключването на общинския бюджет за 2022г (във връзка с 140 ал.4 от Закона за публичните финанси и чл.54 ал.4 от Наредбата за условията и реда за съставяне на бюджетната прогноза за местните дейности за следващите три години и за съставяне, приемане изпълнение и отчитане на бюджета на Община Дряново)
Отг.: Председателят на Общински съвет – Дряново.
2. Утвърждаване на носителите на стипендия „Архимандрит Максим Райкович” за учебната 2023/2024 година (във връзка с III.1.2. от Глава първа и Глава втора на Правилника за стипендия „Архимандрит Максим Райкович” за дряновски ученици и студенти)
Вносител: Временната комисия за подбор и номиниране на носители на стипендията „Архимандрит Максим Райкович”.

**IX. МЕСЕЦ СЕПТЕМВРИ**

1. Предоставяне на информация за текущото изпълнение на бюджета на Община Дряново към 30.06.2023г (във връзка с чл.137 ал.2 от Закона за публичните финанси и чл.56 ал.2 от Наредбата за условията и реда за съставяне на бюджетната прогноза за местните дейности за следващите три години и за съставяне, приемане изпълнение и отчитане на бюджета на Община Дряново) Вносител: Кметът на Община Дряново.
2. Отчет за изпълнението и приключването на общинския бюджет за 2022г (във връзка с 140 ал.5 от Закона за публичните финанси и чл.54 ал.5 от Наредбата за условията и реда за съставяне на бюджетната прогноза за местните дейности за следващите три години и за съставяне, приемане изпълнение и отчитане на бюджета на Община Дряново)
Вносител: Кметът на Община Дряново.

**X. МЕСЕЦ ОКТОМВРИ**

1. Провеждане на Тържествено заседание на ОбС /във връзка с връчването на Почетни звания след приети решения от ОбС през годината/
2. Утвърждаване на годишен план за ползване на дървесина от горските територии – общинска собственост за 2023 година (във връзка с чл.7 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти)
Вносител: Кметът на Община Дряново.

**XI. МЕСЕЦ НОЕМВРИ**

1. Наредба за управлението и вътрешния ред в гробищните паркове в община Дряново и предоставянето на услуги на тяхна територия (във връзка с чл.62 ал.12 от Закона за устройство на територията)
Вносител: Кмета на общината.

**XII. МЕСЕЦ ДЕКЕМВРИ**

1. Приемане на ПЛАН-СМЕТКА за разходите по събиране и депониране на битовите отпадъци и почистване на местата предназначени за обществено ползване в Община Дряново за 2023 година и определяне размера на такса „Битови отпадъци” през 2023г. Отчет на изразходваните средства през 2022г.
Вносител: Кмета на общината.
2. Приемане на Програма за работата на Общински съвет – Дряново за 2024 година (във връзка с 63 ал.1 от Правилника за организацията и дейността на Общински съвет, неговите комисии и взаимодействието му с Общинска администрация Дряново)
Вносител: Председател на ОбС.

Във връзка с чл.18 и чл.19 от Правилника за организацията и дейността на Общински съвет, неговите комисии и взаимодействието му с Общинска администрация Дряново, датите за заседанията на общинския съвет и проектът за дневен ред се определят от Председателския съвет, който се провежда през втората седмица на месеца. Дневният ред включва материали с проект за решение внесени до заседанието на Председателския съвет. Във връзка с определената дата за заседание на ОбС-Дряново, Председателският съвет насрочва заседанията на постоянните комисии.